《侗伯立之向元同游柳墅公园》
清代·郑孝胥

汹汹河流尚平岸，渡口扁舟谁敢唤。纵横卧柳半入池，雨气蚀林如未散。

穿林广道败八九，荒草侵花潦中断。据亭小憩绝懊惜，水木泓峥犹足玩。

老羌乞钱抱惭色，烈士穷途深可叹。我曹落魄虽胜彼，丧志埋名同一窜。

低回斜日去何之，吾能短歌子其乱。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。